खेल-खेल में बच्चों ने लगाई आग
सिरोही| बरलूटगांव में कालंद्री रोड पर एक मकान में बच्चों ने खेल खेल में मकान में रखी अलमारी में आग लगा दी। पुलिस के अनुसार कालंद्री रोड निवासी दानाराम पुत्र सोमाराम माली के परिजन छत पर बैठे हुए थे। जबकि छोटे बच्चे घर में खेल रहे थे। इसी दौरान एक बच्चों के हाथ माचिस लग गई, उसने माचिस की तीली सुलगाकर अलमारी में रख दी। इससे उसमें रखे कपड़े अन्य सामान जल गया। मकान से धुंआ उठता देख परिजन आसपास के लोग मौके पर पहुंचे तथा आग बुझाई, आग की सूचना मिलने पर बरलूट पुलिस मौके पर पहुंची तथा परिजनों से नुकसान के बारे में जानकारी ली तथा भविष्य में बच्चों से माचिस जैसे अन्य ज्वलनशील सामान को दूर रखने की हिदायत दी।
hin_Deva hin_Deva